Ved å blande ett hetteglass med antigen og ett hetteglass med adjuvans får man en multidosebeholder (5 ml) som inneholder 10 doser til voksne eller 20 doser til barn 6 måneder – 9 år. Denne har begrenset holdbarhet, sannsynligvis maksimalt 24 timer. Folkehelseinstituttet oppfordrer derfor kommunene til å planlegge gjennomføringen av vaksinasjonene ut fra dette for å minimere svinn.